46వ భారతీయ అంతర్జాతీయ చలన చిత్రోత్సవం

46వ భారతీయ అంతర్జాతీయ చలన చిత్రోత్సవం 2015 నవంబరు 20 నుండి నవంబరు 30 వరకు గోవా లోని పనాజీ లో జరిగింది. యుకె దర్శకుడు మైఖేల్ రాడ్‌ఫోర్డ్, పాలస్తీనాకు చెందిన ఇజ్రాయెల్ దర్శకురాలు శ్రీమతి సుహా అరాఫ్, జర్మన్ నటి జూలియా జెంట్స్, దక్షిణ కొరియా చిత్రనిర్మాత జియోన్ క్యూ-హ్వాన్ తదితరులు ఉన్న అంతర్జాతీయ జ్యూరీకి ఛైర్‌పర్సన్ శేఖర్ కపూర్‌ నాయకత్వం వహించాడు. 13 మంది సభ్యులున్న ఫీచర్ జ్యూరీకి చైర్‌పర్సన్ అరిబామ్ శ్యామ్ శర్మ నాయకత్వం వహించగా, 7 మంది సభ్యులున్న నాన్-ఫీచర్ జ్యూరీకి చైర్‌పర్సన్ రాజేంద్ర జంగ్లే నాయకత్వం వహించాడు.

భారతీయ అంతర్జాతీయ చలన చిత్రోత్సవం 1952లో స్థాపించబడింది. ఆసియాలో జరుగుతున్న అత్యంత ముఖ్యమైన చలన చిత్రోత్సవాలలో ఇదీ ఒకటి. భారతదేశంలోని పశ్చిమ తీరంలో గోవా రాష్ట్రంలో ప్రతిఏటా ఈ చిత్రోత్సవం జరుగుతుంది. ప్రపంచంలోని సినిమావాళ్లకు చలనచిత్ర కళపై నైపుణ్యాన్ని ప్రదర్శించడానికి ఒక వేదికను అందించడమే ఈ చిత్రోత్సవం లక్ష్యం. దీనిద్వారా దేశాల చలన చిత్ర సంస్కృతులను వారి సామాజిక, సాంస్కృతిక నేపథ్యాలను అర్థం చేసుకోవడానికి, అభినందించడానికి ఈ చిత్రోత్సవం దోహదం చేస్తుంది, ప్రపంచదేశాల ప్రజలలో స్నేహం, సహకారాన్ని ప్రోత్సహిస్తుంది. ఫిల్మ్ ఫెస్టివల్స్ డైరెక్టరేట్ (సమాచార, ప్రసార మంత్రిత్వ శాఖ ఆధ్వర్యంలో), గోవా రాష్ట్ర ప్రభుత్వం సంయుక్తంగా ఈ ఉత్సవాన్ని నిర్వహిస్తాయి.

 విజేతలు 
 ఉత్తమ చిత్రం: గోల్డెన్ పీకాక్ అవార్డు: సిరో గుర్రా దర్శకత్వం వహించిన ఎంబ్రాస్ ఆఫ్ ది పెర్పెంట్
 ఉత్తమ దర్శకుడు: "ఐసెన్‌స్టెయిన్ ఇన్ గ్వానాజువాటో" సినిమా దర్శకుడు పీటర్ గ్రీన్వే
 ఐఎఫ్ఎఫ్ఐ ఉత్తమ నటుడు అవార్డు: సిల్వర్ పీకాక్ అవార్డు: "ది మెజర్ ఆఫ్ ఎ మ్యాన్" సినిమాలో నటించిన విన్సెంట్ లిండన్
 ఐఎఫ్ఎఫ్ఐ ఉత్తమ నటి అవార్డు: సిల్వర్ పీకాక్ అవార్డు: "ముస్తాంగ్" సినిమాలో నటించిన గున్స్ సెన్సోయ్, డోగా డోగుస్లు, తుగ్బా సుంగూరోగ్లు, ఎలిట్ ఎకాన్, ఇలేడా అక్డోగన్
 ఐసిఎఫ్‌టి యునెస్కో గాంధీ పతకం: సినిమావాలా సినిమా దర్శకుడు కౌశిక్ గంగూలీ
 జీవన సాఫల్య పురస్కారం: నికితా మిఖల్కోవ్ (ఆస్కార్ అవార్డు పొందిన రష్యన్ నటుడు-చిత్రనిర్మాత)
 స్పెషల్ మెన్షన్: ఎన్క్లేవ్ (గోరన్ రాడోవావిక్)
 స్పెషల్ జ్యూరీ అవార్డు: సీల్డ్ కార్గో (జూలియా వర్గాస్- వైస్)
 ఇండియన్ ఫిల్మ్ పర్సనాలిటీ ఆఫ్ ది ఇయర్: ఇళయరాజా

 అధికారిక ఎంపికలు 
 ప్రత్యేక ప్రదర్శనలు 
 ప్రారంభ సినిమా 
"ది మ్యాన్ హూ న్యూ ఇన్ఫినిటీ"

 ముగింపు సినిమా 
"ది క్లాన్"

 మూలాలు 

 బయటి లింకులు 
 

వర్గం:సినిమా పురస్కారాలు
వర్గం:భారత అంతర్జాతీయ చలన చిత్రోత్సవం